დენიელ ბეშიელ უორნერი

დენიელ ბეშიელ უორნერი (; დ. 19 აპრილი 1815, მერილენდი, აშშ — გ. 1 დეკემბერი 1880, ლიბერია) — ლიბერიის სახელმწიფო და პოლიტიკური მოღვაწე. ქვეყნის მესამე პრეზიდენტი 1864-1868 წლებში და მეხუთე ვიცე-პრეზიდენტი 1860-1864 წწ.

 ბიოგრაფია 
დენიელ უორნერი დაიბადა აშშ-ში, მერილენდის შტატში, აფრო-ამერიკელის ოჯახში. მისი მამა ყოფილი მონა იყო, რომელმაც თავისუფლება მოიპოვა უორნერის დაბადებამდე ერთი წლით ადრეDeath Of A Liberian President // «New York Times» — 1881. — March 13.. 

უორნერის დაბადების თარიღი უცნობია, ზოგიერთი წყარო მიუთითებს 1815 წლის 19 აპრილს. ამერიკული საკოლონიზაციო საზოგადოების მიხედვით იგი ცხრა წლისა იყო, როდესაც 1823 წელს მისი ოჯახი დასახლდა ლიბერიაში. ამ მონაცემებით მისი დაბადების წლად შესაძლებელია მივიჩნიოთ 1814 წელი.

როგორც ლიბერიული ელიტის წარმომადგენელი, იგი იყო ლიბერიის წარმომადგენელთა პალატისა და ლიბერიის სენატის წევრიEmma Jones Lapsansky Werner & Margaret Hope Bacon. Back To AfricaAmerican Colonization Society, «Information About Going To Liberia With Things Which Every Emigrot Ought To Know», 1852. 1877 წელს გახდა ამერიკული საკოლონიზაციო საზოგადოების აგენტიMichele Mitchell. Righteous Propaganda.  

დენიელ ბეშიელ უორნერი არის ლიბერიის ეროვნული ჰიმნის ავტორი, რომელიც ოფიციალურად მიიღეს 1847 წელს დამოუკიდებლობის მოპოვების შემდეგStreissguth, Thomas. Liberia In Pictures. 

 პრეზიდენტობა 
უორნერის საქმიანობის მთავარი საზრუნავი იყო კავშირების დამყარება ადგილობრივ მოსახლეობასთან. მან მოაწყო პირველი ექსპედიცია ჯუნგლებში ბენჟამინ ანდერსონის მეთაურობით.

1868 წელს ანდერსონი გაიგზავნა ლიბერიის სიღრმეში ადგილობრივ მეფე მუსარდოსთან ხელშეკრულების დასადებად. გზადაგზა იგი აკეთებდა ჩანაწერებს, აღწერდა მოსახლეობას და ბუნებრივ რესურსებს. ანდერსონის ინფორაციაზე დაყრდნობით ლიბერიის მთავრობამ დაამყარა კონტროლი ლიბერიის შიდა ტერიტორიებზე.

სქოლიო

კატეგორია:ლიბერიის პრეზიდენტები
კატეგორია:ლიბერიის ვიცე-პრეზიდენტები
კატეგორია:დაბადებული 1815
კატეგორია:დაბადებული 19 აპრილი
კატეგორია:გარდაცვლილი 1880
კატეგორია:გარდაცვლილი 1 დეკემბერი